Sebuah *pindjajap* (kanan) di selat Melaka**Penjajap** (atau biasa disebut dalam bahasa Portugis: ***Pangajava***) ialah sejenis perahu yang digunakan untuk pertempuran di laut. Perahu jenis ini dulu banyak digunakan baik oleh tentera/ketenteraan laut mahupun lanun laut di Nusantara. Perahu penjajap berbentuk panjang dan ramping, dengan haluan dan buritan yang sangat tirus dan dibuat ringan agar dapat bergerak cepat. Ukurannya bermacam-macam, namun semakin kecil makin baik, kerana kelajuannya menjadi bertambah besar. Serangan biasanya dilakukan menggunakan perahu penjajap kecil yang dapat bergerak cepat, manakala kapal penjajap besar berfungsi sebagai pelindung. Dalam operasinya mereka juga didampingi perahu kecil yang bernama kakap.:239-241

Etimologi
---------

Nama asli untuk perahu orang Maluku, Sabah Timur, Mindanao Barat, dan kepulauan Sulu ialah *pangayaw* atau *mangayaw* (berarti "penjarah"). Ini juga dituliskan di sumber Eropah (terutamanya oleh belanda dan Portugis) sebagai *pangaio*, *pangaia*, *panguaye*, *pangajao*, pangajaua, *pangajava*, *penjajab*, *penjajap*, *pindjajap*, *penjelajah*, *pangara*, and *panco.* Peneroka EIC Thomas Forrest juga mencatat bahawa orang Iranun menyebutnya *mangaio*.:239-240

Istilah tersebut (terutamanya *pangaio*) juga nantinya dipinjam dan digunakan secara umum untuk perahu perang layar yang diperbuat dari kayu tanpa menggunakan paku oleh Portugis pada jajahannya di Afrika dan India. Kegunaan ini lalu merebak ke negara kolonial Eropah lainnya, pernah digunakan sementara ke perahu buatan Arab dan Swahili. Istilah ini juga secara tidak tepat ditujukan kepada *garay*, iaitu perahu orang Banguingui and orang Iranun di Filipina. Perbezaannya ialah *garay* lebih lebar dan tidak punya cadik.

Tampilan hadapan sebuah penjajap, dengan layar yang menyebar seperti sayap angsa (berlayar mengikut arah angin/menerima angin dari belakang).
Penjajap juga biasa disebut sebut sebagai *prao*, prahu, proe, *prauw*, atau *prow* pada nota sejarah. "Senarai Kapal dan Kenderaan Laut Hindia Belanda" yang secara berkala diterbitkan oleh kerajaan penjajah Hindia Belanda, daftar *pangajaoa* sebagai *pengajoehan* (pengayuh). Senarai ini menyatakan nama itu berasal dari kata-kata *kajoeh* (kayuh) dan *pengajoeh* (pengayuh), dan menganggapnya sebagai sejenis galai.

Sejarah
-------

Catatan awal mengenai penjajap ialah dari tahun 1509 oleh sejarawan Portugis Fernão Lopes de Castanheda, ia mengatakan Penjajap ialah perahu dari Sumatera, panjang dan cepat, dapat melaju dengan baik menggunakan layar mahupun dayung.:Livro III/cap. 51: 129

Menurut Afonso de Albuquerque, semasa serangan Portugis ke atas Kesultanan Melaka pada 1511, orang Melayu Melaka menggunakan lancaran (*lanchara*) dengan bilangan yang tidak ditentukan dan dua puluh penjajap (*pangajaoa*) untuk menentang Portugis.:80–81:68

Pada 1775, peneroka inggris Thomas Forrest mendeskripsikan penjajap besar pada pelabuhan Iranun di Sulu hanya berukuran 4 kaki (1,2 m) lebarnya dan 3,5 kaki (1,1 m) dalamnya, tetapi hanya sepanjang 42 kaki (13 m). Ia dipasangi 6 lantaka kuningan dan membawa krew 30 orang, dan memasang cadik.:240-241:230

Laksamana Perancis François-Edmond Pâris memerhati penjajap semasa pelayarannya di atas kapal *Favorite*. Dimensi perahu yang ditemuinya sangat berbeza-beza, yang paling besar dilihatnya ialah 17 meter panjang, lebar 3.4 m dan 2.1 m dalamnya; yang paling kecil adalah 11 m panjangnya.

Herbert Warington Smyth melaporkan penerangan penjajap dari semenanjung Melayu pada akhir abad ke-19. Perahu itu menggunakan "*dipping lugsail*", dengan rumah geladak atau khemah kecil (disebut *kajang* pada bahasa Melayu) dan ada sebuah galeri menonjol di buritan (disebut *dandan*).:573

Deskripsi
---------

Sebuah penjajap berlayar di pantai Patani.
Penjajap dibuat dari bahan yang ringan. Biasanya sangat panjang dan sempit dan mempunyai kedalaman (*draft*) yang cetek. Ini membolehkan mereka belayar di atas karang dan sungai. Penjajap besar memerlukan cadik, kerana tanpanya, ia boleh terbalik.:240 Untuk keperluan bertempur, penjajap dilengkapi baik dengan meriam berkaliber besar mahupun lela (meriam yang lebih kecil dari meriam Barat). Pada penjajap kecil hanya terdapat satu atau dua lantaka. Penjajap mempunyai buritan tajam tetapi dengan galeri yang menonjol ke belakang. Rumah geladak di tengah terbuat dari daun sawit dengan atap jerami. Pada abad ke-19 mereka dikendalikan menggunakan kemudi garis tengah reka bentuk barat, tetapi penjajap awal mungkin telah menggunakan kemudi samping ganda. Mereka memiliki 1, 2, atau 3 tiang layar bergantung pada ukurannya, layar segiempat mempunyai *yard* (pebahu atau andang-andang atas) dan *boom* (pekaki atau andang-andang bawah). Dayung sempit panjang juga digunakan untuk pendorong. Nama "Pagar Tenggalong" merujuk pada sejenis penjajap dengan bibir/pinggir berhias.:47-48

Penjajap membawa 1 atau 2 meriam berkaliber lebih besar di perisai meriam kayu (apilan). Penjajap kecil hanya membawa 1–2 buah *lantaka* dipasang pada haluan, manakala yang besar mempunyai meriam pusing tambahan di bahagian samping. Mereka digerakkan oleh dayung dan 2 buah layar tanja. Mereka boleh didayung ke hadapan mahupun ke belakang. Deknya biasanya terbuka dengan pentas yang biasa disebut "balai". Ruangan kecil terdapat di belakang, sebagai ruang nakhoda dan simpanan senjata.:239

Seperti perahu *garay* yang lebih besar dan lebar, mereka juga berperanan sebagai kapal induk dari *kakap.* Penjajap biasanya sangat cepat. Penjajap besar boleh mencapai kelajuan 9 kn (17 km/h) dengan layar, dan 5 kn (9,3 km/h) dengan dayung. Pada armada orang Lanun, mereka biasanya dapat menyusul kapal *lanong*.:86-89:241

Penjajap berukuran sedang mempunyai 20–30 pendayung, dan dengan dayung pendek perahu penjajap dapat bergerak dengan cepat baik ke hadapan mahupun belakang. Semasa Tome Pires melawat Nusantara pada abad ke-16, penjajap/*pangajava* ialah jenis kapal kedua yang dihitungnya setiap sampai pada suatu pelabuhan selepas kapal jung dan lancaran.:134

Peran
-----

Sebuah penjajap berlayar ke Singora. Galeri buritan menonjol Melayu (biasa disebut "dandan") dapat dilihat.
Penjajap milik orang Lanun biasanya bersenjata ringan, jika berbanding dengan lanong. Mereka biasanya hanya mempunyai satu meriam besar (lela). Sementara *lanong* digunakan khusus dalam pertempuran kapal ke kapal, penjajap lebih sesuai untuk menjarah desa-desa pesisir dan menyerang kapal-kapal dagang tidak bersenjata atau bersenjata ringan. Dalam pelayarannya penjajap biasanya didampingi oleh perahu yang lebih kecil yang bernama kakap. Kakap ini berfungsi sebagai peninjau (*scout*) bagi penjajap atau lanong.:183–184

Tomé Pires pada kunjungannya ke kepulauan Nusantara biasa menyebut *pangajava* sebagai perahu kargo. Banyak *pangajava* kargo yang berjaya dikumpulkan Pati Unus dari pelbagai bandar pelabuhan di Jawa untuk menyerang Portugis di Melaka. *Pangajava* ini dialih fungsikan menjadi perahu pengangkut pasukan dan senjata untuk mendarat, kerana ukuran jong Jawa terlalu besar untuk melakukannya. Namun, kata Tome Pires, selepas kapal mereka disumbangkan aktiviti dagangan di pelabuhan-pelabuhan tersebut menjadi lebih lesu.:185, 195

Laksamana François-Edmond Pâris mencatat beberapa penjajap kargo di Selat Melaka pada tahun 1830-an. Penjajap membawa rempah-rempah, kacang areca yang kering, dan badam kelapa dari Sumatra, dan nampaknya hanya berlayar di bahagian selatan Selat Melaka.

Lihat juga
----------

* Cetbang, meriam era Majapahit
* Lantaka, meriam yang lebih kecil dari lela
* Lela, meriam yang lebih kecil dari meriam Eropah tapi lebih besar dari lantaka
* Kakap (perahu)
* Kelulus
* Jong Jawa
* Lanong
* Kora-Kora
* Pinisi
* Lancaran (kapal)

Referensi
---------

1. 1 2 3 4 5 6 7  Warren, James Francis (2002). *Iranun and Balangingi: Globalization, Maritime Raiding and the Birth of Ethnicity*. NUS Press. ISBN 9789971692421.
2. ↑  Zimba, Benigna; Alpers, Edward A.; Isaacman, Allen F. (2005). *Slave routes and oral tradition in southeastern Africa*. Filsom Entertainment. m/s. 214.
3. ↑  Yule, Henry; Burnell, Arthur Coke (1886). *Hobson-Jobson: Being a Glossary of Anglo-Indian Colloquial Words and Phrases and of Kindred Terms Etymological, Historical, Geographical and Discursive*. John Murray. m/s. 509.
4. ↑  Pyrard, François (1887). Gray, Albert; Bell, H.C.P. (penyunting). *The Voyage of François Pyrard of Laval to the East Indies, the Maldives, the Moluccas, and Brazil*. Diterjemahkan oleh Gray, Albert. The Hakluyt Society. m/s. 53.
5. ↑  Pierre-Yves Manguin (2012). "Lancaran, Ghurab and Ghali: Mediterranean Impact on War Vessels of Early Modern Southeast Asia". Dalam Geoff Wade & Li Tana (penyunting). *Anthony Reid and the Study of the Southeast Asian Past*. Institute of Southeast Asian Studies. m/s. 155, 158, 173. ISBN 9789814311960.
6. ↑  Leonard Blussé & Femme S Gaastra, penyunting (2016). *On the Eighteenth Century as a Category of Asian History: Van Leur in Retrospect*. Routledge. ISBN 9781351913720.
7. 1 2  Ricardo E. Galang (1941). Type of Watercraft in the Philippines. *The Philippine Journal of Science*. **75** (3): 291-306.
8. ↑  Bruyn Kops, G.F. De 1921. 'Vaartuigen'. In: Stibbe, D.G. & Spat, C. (eds.) *Encyclopaedie van Nederlandsch-Indië*. ‘s-Gravenhage: Nijhoff. p.485.
9. ↑  Castanheda, Fernão Lopes de. *História do descobrimento e conquista da Índia pelos Portuguesa, 3a edição conforme a edição princeps, revista e anotada por Pedro de Azevedo (Scriptores Rerum Lusitanarum. Série A)*. 9 "livros" (buku) dalam 4 volume. Coimbra: Imprensa da Universidade, 1924-33.
10. ↑  Albuquerque, Afonso de (1774). *Commentários do Grande Afonso Dalbuquerque parte III*. Lisboa: Na Regia Officina Typografica.
11. ↑  Birch, Walter de Gray (1875). *The Commentaries of the Great Afonso Dalboquerque, Second Viceroy of India, translated from the Portuguese edition of 1774 Vol. III*. London: The Hakluyt Society.
12. ↑  Forrest, Thomas (1779). *A voyage to New Guinea and the Moluccas, from Balambangan : including an account of Magindano, Sooloo, and other islands*. Dublin: Printed for Price, W. and H. Whitestone.
13. 1 2  Pâris, François-Edmond (1841). *Essai sur la construction navale des peuples extra-européens : ou, Collection des navires et pirogues construits par les habitants de l'Asie, de la Malaisie, du Grand Océan et de l'Amérique volume I*. Paris: A. Bertrand. m/s. 73–74.
14. ↑  Smyth, H. Warington (Mei 1902). "Boats and Boat Building in the Malay Peninsula". *Journal of the Society of Arts*. **50**: 570–588 – melalui JSTOR.
15. ↑  United States Office of Strategic Services (1944). *Native Craft in Southeast Asia Waters, Part II: Sumatra, Malaya, and Adjacent Islands*. Office of Strategic Services, Research and Analysis Branch.  *Rencana ini mengandungi teks dari sumber yang berada dalam domain awam.*
16. ↑  Great Britain Parliament (1851). Paper relating to the Piracies committed in the Indian Archipelago and to the Measures adopted by the Netherland Government, in the Years 1816 to 1845 for their Repression. In *Accounts and Paper* *Volume 15*. House of Lords. pp. 67–188.
17. 1 2  Cortesão, Armando (1944). *The Suma oriental of Tomé Pires : an account of the East, from the Red Sea to Japan, written in Malacca and India in 1512-1515 ; and, the book of Francisco Rodrigues, rutter of a voyage in the Red Sea, nautical rules, almanack and maps, written and drawn in the East before 1515 volume 1*. London: The Hakluyt Society. ISBN 9784000085052.
18. ↑  John, Horace Stebbing Roscoe St. (1853). *The Indian Archipelago: Its History and Present State, Volume 2*. London: Longman, Brown, Green, and Longmans.
19. ↑  Balfour, Edward (1885). *The Cyclopædia of India and of Eastern and Southern Asia: Commercial, Industrial and Scientific, Products of the Mineral, Vegetable, and Animal Kingdoms, Useful Arts and Manufactures, Volume 1*. B. Quaritch. m/s. 399.
20. ↑  Zainun, Nazarudin (2015). *Antropologi Dan Sejarah Dalam Kearifan Tempatan*. Penerbit USM. ISBN 9789838619325.

| * l
* b
* s
Kapal, perahu, dan jenis layar tradisional Indonesia |
| --- |
| Jenis layar dan sistem layar | 
* Layar jong
* Layar lete
* Layar nade
* Layar tanja
* Sistem layar pinisi

 |
| Kapal dan perahu  perang dan niaga (dari urutan tahun) | 

|  |  |
| --- | --- |
| Kuno | 
* Cerucuh
* Kapal Borobudur
* Jong
* K'un-lun po
* Lancang
* Perahu
* Sampan

 |
| Abad ke-14 | 
* Benawa
* Ghurab
* Jongkong
* Kelulus
* Lancaran
* Malangbang
* Pelang
* Tongkang (perahu layar)

 |
| Abad ke-15 | 
* Pencalang

 |
| Abad ke-16 | 
* Banting (perahu)
* Bidar
* Ghali
* Juanga
* Kalulis
* Lepa-lepa
* Londe
* Penjajap

 |
| Abad ke-17 | 
* Knabat bogolu
* Kora-kora
* Kotta mara
* Orembai

 |
| Abad ke-18 | 
* Chialoup
* Jukung tambangan
* Lepa
* Padewakang
* Perahu toop

 |
| Abad ke-19 | 
* Bajak
* Bangkong
* Golekan
* Janggolan
* Jellore
* Lambo
* Leti leti
* Lis-alis
* Palari
* Sampan panjang
* Solu

 |

 |
| Perahu nelayan | 
* Bagan (perikanan)
* Bago
* Jukung
* Kakap
* Paduwang
* Pajala
* Patorani
* Peledang
* Perahu mayang
* Sandeq

 |